ગોરંભાયેલા આકાશને જોતાં માન્યતા પોતાના જીવનમાં આવેલા કાળાદિબાંગ વાદળો વિશે વિચારતી હતી. જેને ક્યારેક હૃદયના ઊંડાણથી પ્રેમ કર્યો હતો, તેણે તેની સાથે છલ કર્યું હતું.. ને અચાનક ડોરબેલ રણકી ઉઠી. માન્યતાએ ક્ષિતિજ પર માંડેલી પોતાની આંખો સંકેલી લીધી, ને દરવાજો ખોલ્યો. પણ, તેના આશ્ચર્ય વચ્ચે ત્યાં કોઈ નહોતું. જમીન પર એક બોક્ષ પડ્યું હતું. માન્યતાએ બોક્ષ લીધું, ને દરવાજો બંધ કર્યો.